Mestské zastupiteľstvo v Košiciach uznesením č. 327/2012 na svojom XII. rokovaní dňa 18. júna 2012 v súlade s § 2b a § 6 zákona SNR č. 369/1990 Zb. o obecnom zriadení v znení neskorších predpisov a podľa § 10 ods. 3 písm. a) zákona SNR č. 401/1990 Zb. o meste Košice v znení neskorších predpisov ustanovuje: 

Všeobecne záväzné nariadenie mesta Košice 
č. 128
o určení názvu ulíc 
„Tramínová“, „Rulandská“, „Modranská“, „Pezinská“, „Račianska“

§ 1
Predmet

Týmto všeobecne záväzným nariadením sa určujú názvy nových ulíc „Tramínová“, „Rulandská“, „Modranská“, „Pezinská“, „Račianska“, ktoré vznikli na území mesta Košice v mestskej časti Košice - Krásna. Grafické vyobrazenie nových ulíc tvorí prílohu tohto všeobecne záväzného nariadenia.

§ 2
Popis lokalizácie ulice Tramínová

Nová ulica sa nachádza v severnej časti obce Krásna v lokalita Na Hore II. Napája sa v križovatke s ulicou K lesu v mieste vzdialenom 302 m severoseverozápadne od križovatky ulíc Pri Teleku a K lesu. Smeruje priamo juhozápadozápadným smerom 411 m. 

§ 3
Popis lokalizácie ulice Rulandská
   
Nová ulica sa nachádza v severnej časti obce Krásna v lokalite Na Hore II. Napája sa na západnom konci novej ulice Tramínová, smeruje juhojuhovýchodným smerom priamo 288 m.
§ 4
Popis lokalizácie ulice Modranská

Nová ulica sa nachádza v severnej časti obce Krásna v lokalite Na Hore II. Začiatok ulice je v mieste 89 m severozápadne od križovatky ulíc Vínna a Pri Teleku, smeruje juhozápadným smerom 103 m, kde končí ako slepá ulica.

§ 5
Popis lokalizácie ulice Pezinská

Nová ulica sa nachádza v severnej časti obce Krásna v lokalite Na Hore II. Začiatok ulice je v mieste 145 m severozápadne od križovatky ulíc Vínna a Pri Teleku, smeruje juhozápadozápadným smerom 93 m, kde končí ako slepá ulica.

§ 6
Popis lokalizácie ulice Račianska

Nová ulica sa nachádza v severnej časti obce Krásna v lokalite Na Hore II. Začiatok ulice je v mieste 215 m severoseverozápadne od križovatky ulíc Vínna a Pri Teleku, smeruje juhozápadozápadným smerom 89 m, kde končí ako slepá ulica.

§ 7
Účinnosť

Toto všeobecne záväzné nariadenie nadobúda účinnosť 15. dňom od zverejnenia na úradnej tabuli mesta Košice.

MUDr. Richard  R a š i, PhD., MPH
primátor mesta Košice

Zverejnené:	25.06.2012
Účinné:       	10.07.2012